yatumikiranga kihinda kugingiramu tsinyama ni vigumba vio m'mbiri gwo mukuzu . yakolanga tsingulu kuduuka m'mbiri gwosi guhia zere . ing'inga ya malwa getsinduhu , mbotso musatsa wakuza , yaninanga kunyumba inachamugitsi vulungi maatanga kwiha kesegese nakuba ikwiri . lihira chiriri cho mukali wavo musatsa wo mukali akutsi nivamali kuyavila , lovego niluviti , musatsa alangwa kutsia kusioma wanga mukali , liveeye kovoola ndi , " lihilla chiriri cho mukali wavo . " vindu yivi nivikikiri kokolwa , musatsa sianyala koleeta mukali wundi mba . na niva alaleeta mukali wundi , ahenze vulahi lwalangwa kutsia wanga mukali weve wakuza , avoolere mukali mugeni uyu kutsia wavo agoneyo . lwaasimula mukali uyu avuli kuva naaveyeho . kandi lwavatulayo ne viukulia mukali mugeni uyu ataliaku mba . LISAMBA LIA VAKUZU Avalogooli valange no mwima gwo kusamba mundu wakuza . yaga sigalange ku mundu wosiwosi mba . niva mundu yakuzanga maatevwa mu kilindwa vulahi , ma inyima yilananga kololeka kuvaveeye mwoyo mu maloto , sivwalange vulahi dave . mundu mwene oyo yasiukanga siyaluma malova kuli yavoolerwa dave . tsing'inga tsindala avayalolekanga ku yavo valange avalwaye. , na vandi valwala . aveneye vamanyanga vakalaga ling'ana asambwi . naho valala vatsitsanga ku vukumu , ma mukumu avoola , " vuyu winyu wakuza oyo niye oletanga vulwaye nu vudinyu vwa mulolanga yivwo . nuvulahi asambwi " . kunangwa avandu va hango yaho vamanya vatsia kwenya musambi zana . chali kindu kekekeke vutswa , kali engoko . venyanga musambi kutula ihale . tsingu tsiokusamba tsiasiagwa no kutegekwa hango hene . lidiku lio kusamba lwaliaduka , avandu va hango hene yao vahanilangwa munyumba m'mbasu gwosi kuduuka lwo musambi amala miyinzi jije . miyinzi jije jalange kolomba hukusambila . nakwo kwalange kuluvanda ihale na hango . niyakamala kolohitsayo tsingu , yatanga kuyava kilindwa aduuke kusiukula mukuzu . kaliva vilindwa viene siviayavangwa musi ligali kuli kalunu, navutswa gwalange muyinzi mudinyu . vakuzu valala vali nivamala kugunda ligali , na vandi vali nivakikiri . yatumikiranga kihinda kugingiramu tsinyama ni vigumba vio m'mbiri gwo mukuzu . yakolanga tsingulu kuduuka m'mbiri gwosi guhia zere . NYASAYE WE TSIMBAVASI Nyasaye we tsimbavasi , kuhe tsingulu tsitsyo Kuletere ling'ana lilyo ; kuve kuli itaya kuve nobuluviriri , kulwa lidiku yili , Kulwa lidiku yili . Henza budamano bwosi , bukukumberidzanga Kunga butii yibu bwosi , kuve valondi vovo . Kuve no buluviriri , kulwa madiku Kulwa madiku yao . Kutwulidze mu bulwani , kuve ne lihambana Kunga ligingira lyetu , kuve avayanzana Kuve no buluviriri , kuduka hango hoho Kuduka hango hoho . Kugenda halahi hoho , kwimirire vulahi Kuve kuli wenyanga kuve , kuhonyanga vandu vandu vovo Kuve no bugeeri bubwo , kuduka bwami bubwo . Kuduuka bwami bubwo . Twulidza budedekere , bwoni bwetu bwosi Kwenye ligali likuva lilyo , kuve no buyanzi bwo Kuve no bugeeri bubwo , kuduka bwami bubwo , Kuduuka bwami bubwo . DADA WETSINGULU KUHONNYA Dada mwami , muhindiri , Wetsingulu tsyokuhonnya : Mukono gugwo gwameha Viguvuli vyo munyanza kuhulire lwakusaala ku vadivanga munyanza , Muhonnyi wetsingulu , we mbudza iwahuliranga ; ugendanga ku inyanza Kuleminya